rlitschk/wikidir huggingface dataset:
Heute is a östareichische Gratis-Dogeszeidung. Mid ana Reichweidn vau 13,8 % iss noch da Kronen Zeitung de Nummara zwaa bei de östareichischn Dogeszeidungan. Bei de Gratisdogeszeidungan iss de Nummara 1. Östareichische Zeidungan Tageszeitung Heute im Internet Heute ePaper DOSSIER.at mit einer umfassenden Recherche zum Erfolg von Heute Media-Analyse (Östareich) 2014 Österreichische Mediaanalyse 2014, Tageszeitungen total auf media-analyse.at
Der Erbschleicher is a Poss'n mit G'saung in via Aufzüg vom Johann Nestroy. De easchte Auffüahrung woa'r aum 21. Mai 1840 im Weana Leopoldstädter Theater ois Benefiz-Vuastöllung füa'n Dichta söwa. Da Baron Kuppenschnee mechtat sein Neff'n Rudolf enteab'n, weu dea und sei Gattin Pauline z'weg'n vaschiedane Diffarenz'n ausanaundgaunga san. Da hintafotzate v. Walting, dea wo söwa gaunz allanich ollas eab'n mechtat, vasuacht drum mit olle Mitt'ln, a Vasöhnung von de zwaa und a Ausspråch mit'n Kuppenschnee zum vahindan. Sei Diena Jean hüft eahm dabei und vasuacht, in Robert sein brav'n Diena Friedrich auf eahna Seit'n zum bringa und schenkt eahm drum 40 Guid'n: „Da hast du. Betrachte es als ein kleines Darangeld vom Herrn von Walting, du wirst ihn gewiß von der splendidesten Seite kennen lernen.“ (1ter Act, 7te Scene) Da sensateaunsgiariche Gåstwiat Tost mischt se üwaroi eine und bringt drum aa ollas duachanaunda. Da Walting mechtat eahm füa seine Åbsicht'n eispaunna, in Rudolf und de Pauline vom Kuppenschnee feanzumhoit'n, owa da Tost wechselt so g'schwind de Seit'n, dass a boid söwa nimma waaß, zu wem a eigentli no hoit. Da Dappel suacht sei Braut Agnes, de wo in da Stådt 's Glick måch'n mecht und wiad vom Radschuh ois
A Opfa (dt. Opfer, engl. sacrifice) is in da Religion und Mythologie as Offarian vo Essn, Socha, Viecha oda Menschn fia an hechan Zweck. Gopfad wead, damid de hechan Wesn bzw. Gedda oda Ahnln freindle gstimmt wean. As Opfa is woarscheinst da Uasprung vo da Religion ibahapts. A Opfa is oiso imma a vasuachts Tauschgschaftl mid an God. Es is imma da Vasuach, de ibamenschlichn Wesn za beeihflussn. Se soitn beispuisweis damid afhean, de Menschn mid Katastrophn obzstrofa, se soitn de guadn Socha wiedahoin oda weida dahoidn und se soitn de Winsch vo de Menschn vawiaklichn. Dementsprechad gibts Buassopfa, Biddopfa, Dankopfa und Lobopfa. In an Haffa Kuituan hods aa Menschnopfa gebn: ba de Germanen (vgl. Moorleichn) genauso wia ba de Kejtn, Inda und Judn (vgl. Bibelgschicht vo da Opfarung vom Isaak duachn Abraham). Im Kristndum wead beispuisweis de Kreizigung vom Jesus ois Menschnopfa fia de Menschheid interpretiad. Und de Kommunion is a ritualisiade Version davo, a Menschnopfa mid symbolischn Kannibalismus (de Hostie is da Loab Kristi) (vgl. CG Jung: Das Opfer). De Opfarung vom Isaak im Oidn Testament (Tanach) Viechopfa im oidn Griachaland, uma 430–425 v. Kr. Sejbstvaletzung im Sunnadanz (noadamerikanische Indiana) Sejbstopfarung duach Enthoidsamkeit und Fostn Apocalypto (a gwoitiga
Da Haglstegga, boarisch deitsch Hagelstecken is a Stegga, den wo ma zum leichdan geh hernimmd. Wannsdas Gfui ham dadasd, dass du noch hindn oda vorn umekibbst, na kost di mim Haglstegga ostizzn. Haglstegga hoassns, weis om a Hagl ois Griff ham. Friacha san natiale gwoxane Stegga vawendd woan. Voa oim Granawidhoiz, Ahoan und Hoslhoiz hod ma dofia gnuzzd. A scheena Haglstegga woa friacha aa a Statussymboi. Scho seinerzeit ham de Oimara imma an Stegga dabei ghobt, damits de Leitn bessa aufe und obe kemman san. In dem Foi hoasd da Haglstegga dann Bergstegga. Commons: Haglstegga – Sammlung vo Buidl, Videos und Audiodateien Historische Holzverwendung und Waldnutzung in der Schneebergregion (PDF)
A Pemsl oda Pemsdl is a Biaschtl mit dem wos ma Foab auftrong kou. Pemsln wean owa aa in da Kosmetik und fia de Reinigung eigsetzt. Pemsl san friacha vom Biaschtn- und Pemslmocha heagstöd woan, heit voa oim industriö. Nua no fia Spezialpemsl braucht ma an Handweaka. Pemsl bestenga aus Hoa, ana Zwing und an Griff. De Zwing hoit de Hoa zaum. De kennan aus Natuahoa, Kunsthoa oda Boaschtn sei. Vo Pemsl red ma aa in da digitaln Büdbeorwatung, z. B. in de Programme Photoshop oda Gimp. Moipemsln Lackiapemsl Molabiaschtn (Quast) Kalligraphiepemsl Commons: Pemsl – Sammlung vo Buidl, Videos und Audiodateien Deutsches Pinsel- und Bürstenmuseum Industriemuseum Lohne
Rio de Janeiro [ˈʀi.u dʒʲi ʒʲɐˈnejɾu] is de zwoatgresste Stod in Brasilien und a de Haptstod vom Bundesstoot Rio de Janeiro. Se ligt a da Guanabara-Bucht im Südostn vom Lond. Da Nam (portugiesisch fia „Fluss vom Jänner“) kimmt davo, dass da Seefohra Gaspar de Lemos, der wo de Bucht am 1. Jänner 1502 entdeggt hod, se fia de Mündung vo a groussn Fluss ghoitn hod. Am administrativn Stodgebiet lemand um de 6,3 Million Leid (2010). De Metropolregion hod 11,9 Million Eihwohna (2010). Bis 1960 is Rio de Janeiro de Haptstod vo Brasilien gwen, dann hod Brasília de Funktion ibanumma. Rio is oba noch São Paulo as bedeitndste Handls- und Finanzzendrum im Lond. Zu de Eihwohna vo da Stod sogt ma Cariocas. Des kimmt vo am Woat aus da Tupinambá-Sproch, de zu de Tupí-Guaraní ghead. Es bedeit „Hittn vo am weißn Mo“. De Woazeichn vo Rio de Janeiro hand da Zuckahuad, de 38 Medda houe Christusfigua aufm Gipfe vom Corcovado und da Strond vom Stodteil Copacabana, oan von de bekonntestn auf da Wäid. De Stod is a wengam Karneval vo Rio bekonnt, dea wos jeds Joa stodfindt. De Paradn vo de Sambaschuin gheand zu de gresstn Paradn auf da Wäid. Rio
A Biaschtn oda a Biaschtl is a Weakzeig mit Boaschtn und an Griff. Im Untaschied zan Pemsl stengan de Hoa rechtwünkle zan Griff. Se san aa meistns steifa ois wia beim Pemsl. Commons: Biaschtn – Sammlung vo Buidl, Videos und Audiodateien Deutsches Pinsel- und Bürstenmuseum Bürstenbindermuseum Ramberg/Rheinland-Pfalz Bürstenmuseum Schönheide/Erzgebirge
Eleonore Condorussi (* 1801 in Wean; † 17. Juli 1873 in Bodn) woa'r a östarreichische Schauspülarin. Da Voda von da Eleonore Condorussi woa da in Wean lewate reiche griechische Großhändla Demeter Condorussi, de Schwesta woa de Schauspülarin Emilie Condorussi (1800–1867). Olle zwaa Schwestan, de wo füa eahn Scheeheit berühmt g'wes'n san, hau'm nåch eltiche klanare Provinzbühnan an Plåtz vom Direkta Carl Carl aum Theater an der Wien kriagt. De Eleonore woa'r owa boid de bekaunntare von de zwaa und is füa'r a launge Zeit ane von de beliabtast'n Doastöllarinna vom Weana Publekum g'wes'n. De Schwesta Emilie håt ois Benefizvuastöllung aum 4. Juli 1834 a Roi'n in Der Affe und der Bräutigam vom Johann Nestroy g'håbt und is nåch ihra Hochzeit 1837 mit'n Hofråt Ludwig von Wirkner von da Bühne z'rucktret'n. De Eleonore Condorussi is 1829 vom Theata in Pest aun's Theater an der Wien kumma, wo's aum 13. Mai des Suschen in dem Stückl Der Bräutigam aus Mexico vom Heinrich Clauren geb'n håt. Aum 14. Mai håt's des Käthchen im Das Käthchen von Heilbronn vom Heinrich von Kleist g'spüit. Scho im Septemba von dem Joahr is's fix augaschiat g'wes'n und woa's Pfeffer-Rösel im Stückl Pfeffer-Rösel oder die Frankfurter Messe von
Unta Kunststoff, Plastik oda Plaste vastähd ma organische, polymere Festkeapa, oiso feste Materioin, de wo syhthetisch oda hoibsynthetisch aus monomern organischn Molekuin oda Biopolymern heagstejd wean. De longa Molekuikettn aus dena Plastik afbaud wead, bstenga aus ana Onanondareihung vo monomern Grundbaustoana. Es miassn owa ned imma de gleichn Monomere sei. Ma untascheidt do zwischn drei groußn Gruppn vo Kunststoffn: Duroplaste, Elastomere und Thermoplaste. As Bsondare bei de Kunststoffe is, doss gonz vui Vaschiedne gibt, de wo in eanare chemischn und physikalischn Eingschoftn recht vaschiedn sei kenna. Des liegt am Afbau vo de longa Molekuikettn, zum Beispui on da Läng, wiavui Vazweigunga in da Kettn doss gem duad und freili aa ón de Monomere de heagnumma worn san. Aussadem ko ma de Eingschoftn vo Kunststoffe no mid Zuasotzstoffe vaändan, zum Beispui Foabn, Gleitmiddl oda Woachmocha. Aus Kunststoff wean Foamtei, Hoibzeig, Fosan oda Folien gmocht. Heagnumma wean Kunststoffe zum Eipackln, fia Oiziagsachan, zum Isolian geng Weam oda Strom, Real, Bodnbeläg, in Lack, Kleba oda in kosmetische Sochn, in da Luft- und Raumfoaht, fia Gehaise, beim Auto ois Roafa, Boista, vui Vakleidunga, Karossarietei und no vui meahra. A synthetischa Kunststoff wead duach Polymerisation aus Monomere heagstejd. Meistns san de Rohstoff kuaze Koinwossastoffkettn de
Da Michael Schumacher (* 3. Jenna 1969 z Hürth) is a deitscha Formel-1-Rennfahra. Er is nach seim siemfacha Gwinn vo da Formel-1-Weltmoastaschaft da erfoigreichste Pilot vo dera Rennserie und hoit da fast alle Rekorde. Sein Rücktritt håt er am 10. Septemba 2006 nach seim 90. Grand-Prix-Sieg bei da Post-Race-Pressekonferenz in Monza bekannt gem. Im Jenna 2010 is aba bekannt wordn gebn, dass a fia des neie Mercedes-Werksteam wieda Renna fahrn werd. Ende 2012 hot er dann aba komplett aufg’hert. Seit am Schiaunfoi om 29. Dezember 2013 liag er im Koma. 1994, 1995 fia Benetton 2000, 2001, 2002, 2003, 2004 fia Scuderia Ferrari Da Schumacher Michael is seit am Spätherbst 1991 mit da Corinna Betsch (* 2. Meaz 1969) aus Halver zsamm und seit August 1995 mit ihra vaheirat. Sie ham zwoa Kinda. Sei kleanara Bruada Ralf Schumacher wor bis 2007 aa ois Formel-1-Pilot aktiv. Stand: Großer Preis von Abu Dhabi, 13. November 2011 Anmerkungen: Schumacher wurde für zwei Rennen gesperrt. Der Große Preis von Frankreich gilt als nicht gestartet, da Schumacher während der Einführungsrunde ausfiel. Schumacher wurde wegen einer Kollision mit Jacques Villeneuve aus der Wertung genommen. Schumacher verunglückte beim GP von Großbritannien und fiel danach für sechs weitere Rennen
Lurch (aa Staubhexn oda -wuggal) is a Gmisch aus vaschiedanan Partikln und Fasern, de wos in gschlossanan Räuman ummanandwaaht. Wos es genau is, hängt vo da Lebnsoat o (ob ma Viecha hod oda ned). Hautschuppn (vo Menscha oda Viecha) Fasern (vo Gwand, Teppich oda Mewln) Hoa (vo Menschn oda Viechan) klaane Staanln (de ma si von draußt mit de Schuach einezaaht, waun gschtraat is) Pflanzentäu (Polln, Blott- und Bliapartikln, Saman) hiniche odar a lebendiche Hausstaubmübn, zammt denan eanare Bemmaln Bakterien, Viren, Schimpl Chemisches Zeigs (z. B. Weichmocha vo de Tewichbödn). Waun de Fasern und de Hoa zammpickn, büdns Wauggaln, und des is daun da Lurch. Commons: Lurch – Sammlung vo Buidl, Videos und Audiodateien
The Most Excellent Order of the British Empire is a britischa Vadeanstoadn, dea wo 1917 vom Kini Georg V. gstifdt worn is. Knighthood and Chivalry. In: Encyclopædia Britannica. 11. Auflage. Cambridge University Press, London 1911. Commons: Order of the British Empire – Oibum mit Buidl, Videos und Audiodateien The Most Excellent Order of the British Empire. (2002). F. R. Velde: Order of Precedence in England and Wales.
-22.37-42.88Koordinaten: 22° 22′ S, 42° 53′ W Da Bundesstaat Rio de Janeiro ghead zua sidöstlichn Region vo Brasilien. Sei Hauptstod hoaßt a Rio de Janeiro. De Bewohna vom Bundesstaat weand ois Fluminenses bezeichnet, zu dene vo da Hauptstod sogt ma Cariocas. Da Gouverneur seitm 4. Abräi 2014 is da Luiz Fernando Pezão (PMDB). Commons: Rio de Janeiro (Bundesstaat) – Sammlung vo Buidl, Videos und Audiodateien https://web.archive.org/web/20070322224125/http://www.governo.rj.gov.br/ - Governo do Estado do Rio de Janeiro (portugiesisch) Virtuelle Fototour durch Rio de Janeiro und Umgebung Group Fotolog- Rio de Janeiro IBGE: Cidades@ Rio de Janeiro. Abgerufen am 30. Juli 2014 (portugiesisch, englisch, spanisch). IBGE: Contas Regionais: Cinco estados concentram 65,2% do PIB em 2011. Abgerufen am 30. Juli 2014 (portugiesisch). Kurzprofil (Memento des Originals [1] vom 3. Aprü 2016 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.rj.gov.br. Abgerufen am 16. Juni 2014 (portugiesisch).
Marie Weiler (* 13. Septemba 1809; † 31. Oktoba 1864 in Wean) woa'r a östarreichische Sängarin und Schauspülarin. Se woa de uneheliche Tochta von dera Sängarin Cäcilie Lacher (Laucher?), de wo si meist'ns Weiler g'naunnt håt, und de Nicht'n von da damois berühmt'n k.k. Hofopa'n-Sängarin Antonia Laucher. Üwa 30 Jahrln laung håt's in ana Leb'nsg'meinschåft mit'n Bühnanautor'n und Schauspüla Johann Nestroy g'lebt und woa de Muada von zwaa von seine drei Kinda. Aum 7. Septemba 1823 håt da 22-jahriche Nestroy de 19-jahriche Wilhelmine Nespiesni g'heirat, de wo eahm in Sohn Gustav gebua'n håt. 1827 is daunn de Wilhelmine in Nestroy z'weg'n an G'spusi mit'n Gråf'n Adalbert Batthyány davaug'rennt. Da dreijahriche Sohn is beim Vodan blieb'n, da Nestroy håt an jed'n Kontakt mit da Muada ohbroch'n und si recht g'schwind auf de neuche Situateaun eig'stöllt – vabund'n mit imma wechslate Frau'nbekaunntschåft'n. Zwengan daumålich'n östarreichisch'n Eherecht – de Eheschließungen san nåch'n katholisch'n Ritus voizog'n wua'n, a Scheidung woa drum net mögli – håt a si eascht aum 15. Februar 1845 nåch an laungwiarich'n und schiach'n Annullierungsprozess zivürechtlich von da Wilhelmine scheid'n låss'n kenna. A neualiche Heirat in da Kiach'n is owa trotzdem füa imma unmegli g'wes'n. In Nestroy sei daumois scho langjahriche
Zement is a aunoaganisches, fein gmohlans Bindemittl fia Meata und Bedau, des hydraulisch wiakt. Waunst Wossa dazua laast, nocha kriagst an Zementleim, dea wos duach Hydratatiaun zan Zementstoa eahärt'. Da Zement is' wichtigste Bindemittl im Bauwesn; Nochtäu is da hoche CO2-Ausstoß bei da Produktiaun. Scho de Röma haum den opus caementitium kaunt. In da Mittn vom 19. Joahhundat san de easchtn Zementweak' in Englaund entstaundn. Wäu da Zement de söwe Foabm wia da Koikstoa auf da Insl Portlaund ghobt hod, hod ma eahm ois Portlaund-Zement bezeichnat. Zeascht hod ma de Foamlinge in Schochtöfn, späda daun in Drehrohröfn braunt. Es Rohmateriäu wiad im Togebau ohbaut, brochn, trickat, gmischt und gmoin, sodass' Rohmöh entsteht. Des wiad daun bei 1450 °C im Drehrohrofn zan Zementklinka braunt. Da Drehrohrofn is a großes Rohr, wo auf da oan Seitn des Materiäu eine kummt und auf da aundan des fertige wieda ausse, sodass de Aunlog ständig in Betrieb is. Nochm Ohkühn wiad da Klinka in Silos zwischnglogat und mit Gips und hydraulisch wiaksauman Stoffn wia Hittnsaund oda Fluagoschn in Kuglmühln fein zan Zement vamoihn, dea wos daun ois Sack- oda Silowoa vakaft wiad. Längare Logarung fiaht zua Festigkeitsvalustn (noch drei Maunodn: 10-20 %, noch sechs Maunodn:
Bindemittl san Stoffe, de aundre Stoffe mitanaund zaumbickn; ma untascheidt zwischn chemischa Bindung und mechanischa Bindung. Dabei tretn Kohäsiaunskräfte und Adhäsiaunskräfte auf. Adhäsiaun is de Reibung, waun wos wo aunhoft'; Kohäsiaun san de innan Zaumenhaungskräfte. Oatn vo Bindemittln: Hydraulische Bindemittl, de eahärtn in da Luaft wia aa im Wossa (z. B. Zement) Nedhydraulische Bindemittl, de eahärtn nua in da Luaft (z. B. Gips) Zement Koik Gips Magnesia Aminoplaste, des san niedamolekulare aushärtboare Kunsthoaze wia Harnstoffhoaze und Melamin, Duroplaste Polymeres Diphenylmethandiisocyanat (PMDI), des is des Zeig wos in OSB-Plottn drin is Koik Wossaglas Öle Epoxydhoaze Polyurethane
De Persephone (griachisch Περσεφόνη), aa Kore (Κόρη, „Dochda“) oda Kora (latinisiad: Cora) gnennt, is in da griachischen Mythologie de Kinigin vo da Untawejd und a Doudn- und Fruchborkeitsgeddin. Kore hoassts, weis de Dochta vom Zeus und vo seina Schwesta Demeter is. In da remischn Mythologie weads Proserpina gnennt und ia Muada is de Ceres. Da Hades, da God vo da Untawejd hod si in de Kore valiabt und ban Zeus um ia Hand ooghoidn. Da Zeus hod nix dazua gsogt, wei ra genau gwusst hod, dass de Kore nia und neama freiwuilli in de finstare Untawejd geh dad. Da Hades hod des oba ois Zuastimmung afgfosst. Wia de Kore af ana Wiesn Bleamen broggt hod, iss vom Hades gschnappt und entfiaht worn. Ia Gschroa hod da Zeus woi gheat, oba ignoriad. In da Untawejd is de Kore nua no Persephone gruafa worn. Weis aa koan Ausweg gwusst ghobt hod, hod sa si in ia Schicksoi gfigt. Ia Muada, de Demeter, hod oba ned afgebn. Se is ganz vazweifed umadumgwandad. Mid ian Zoan und Gram hod se olle Pflanzna am Woxn ghindad. Wei de ganze Wejd so am Hunga zgrund häd geh kina, hod da Zeus eihgreifa miassn. Ois Kompromiss hod
Da Michael Francis Moore (* 23. Aprui 1954 z Flint, Michigan) is a amerikanischa Dokumentarfuimmocha, Draabuachautor, Autor, Journalist und Schauspuia. Ea is aa oana vo de beanntastn Aktivistn vo da amerikanischn Linkn. Bekannt woan is aa duach seine Fuim Roger & Me, Bowling for Columbine und Fahrenheit 9/11. Sei Buach Stupid White Men woa a Bestsella. Furore hod a aa im TV gmochtt duach sei Satireshow TV Nation, aa wann de nua kuazzeiti im amerikanischn und britischn Feanseng glaffa is. Michael Moore: Downsize This! Random Threats from an Unarmed American. New York: HarperPerennial 1996, ISBN 0-06-097733-7 Michael Moore: Adventures in a TV Nation. New York: HarperPerennial 1998, ISBN 0-06-098809-6 Michael Moore: Stupid White Men ...and Other Sorry Excuses for the State of the Nation!. New York: Regan Books 2002, ISBN 0-06-039245-2 Michael Moore: Dude, Where's My Country?. New York: Warner Books 2003, ISBN 0-446-53223-1 Michael Moore: Will They Ever Trust Us Again?. New York: Simon & Schuster 2004, ISBN 0-7432-7152-1 Michael Moore: The Official Fahrenheit 9/11 Reader. New York: Simon & Schuster 2004, ISBN 0-7432-7292-7 Michael Moore: Mike's Election Guide 2008. New York: Grand Central Publishing 2008, ISBN 0-446-54627-5 Michael Moore: Here Comes Trouble: Stories from My Lifeyear=2011]. New York:
Da Seth Woodbury MacFarlane (* 26. Oktoba 1973 z Kent, Connecticut) is a amerikanischa TV-Produzent, Fuimmocha, Schauspuia und Senga. Sei Schwaapunkt liegt zua Zeid auf Zoachntrick und Komik. Bekannt woarn is a voa oim duach de Zoachntrickserien Family Guy (rennt vo 1999 bis heit) ois Autor und American Dad ois Co-Autor (rennt vo 2005 bis heit). ois Regisseur: 1995: The Life of Larry (Kurzfuim) 2006: Life is Short (Kuazfuim) 2012: Ted (Regie, Draabuach, Produzent, Sprechroin) 2014: A Million Ways to Die in the West (Regie, Draabuach, Produzent, Hauptroin) 2015: Ted 2 (Regie, Draabuach, Produzent, Sprechroin) als Synchronsprecher: 2009: Futurama: Leela und die Enzyklopoden (Futurama: Into the Wild Green Yonder) 2009: The Drawn Together Movie: The Movie! 1995: The Shnookums and Meat Funny Cartoon Show 1996: The Life of Larry and Larry & Steve 1999–2002, seit 2005: Family Guy 2002–2003: Gilmore Girls 2003: Aqua Teen Hunger Force 2003: The Pitts 2003–2005: Crank Yankers 2004: Complete Savages 2004–2005: Star Trek: Enterprise 2005–2009: Robot Chicken seit 2005: American Dad (American Dad!) 2006: Familienstreit de Luxe (The War at Home) 2007: Help Me Help You 2007: Robot Chicken: Star Wars 2008: Robot Chicken: Star Wars Episode II 2008–2009: Seth MacFarlane’s Cavalcade of Cartoon Comedy
Da Spezieutiafbau umafosst suichane Dinge wia Bohrpföh, Schlitzwänd' etc. De Pföh in ana Pfoihwaund kennan tangiarend nemaranaund steh (Mau aun Mau), se iwaschneidn (nocha wiad nua jeda zweite beweaht) oda a Plotz dazwischn sei (aufgleste Bohrpfoihwaund, dazwischn wiad Spritzbedau aufbrocht). Ma untascheidt Dreh-, Schlog- und Drehschlogboahn. In Östareich san de fuigandn Bohrmethodn übli: Varoahte Boahrung Suspensiaunsgstützte Boahrung Boahrung mit ana duachgehendn Bohrschneckn (SOB-Pföh) Ois easchtas wiad a Bohrrohr in Bodn eine druckt oda draht. Nocha wiad de Eadn, de wos innahoib vo dem Rohr is, entweda mit an Greifa oda an Drehbohrweakzeig aussegho'm, da Beweahrungskoab eine gsetzt und des gaunze mit an Schüttrohr ausbetauniat. Zan Schluss wiad des Bohrrohr wieda aussezogn. Wichtig is, dass de Varoahrung imma ihm Aushub vuaraus is, dass da ned passiat, dassd des seitliche Bodnmateriäu mit ausse feadast. Aa beim Ausseziagn muasst schaun, dassd nia weida ziagst, ois wiast mim Betaunian bist. Do hosd stottm Rohr a Stützflüssigkeit, dass des Bohrloch ned glei wieda eistiazt. Ois Stützflüssigkeit wiad a Bentaunitsuspensiaun oda a Polymerlösung vawendt. Betauniat wiad im Kontraktoavafoahn, des hoaßt, da Bedau wiad duach a Rohr gaunz untn eibrocht und vadrängt so de Stützflüssigkeit noch obm; de kau wieda vawendt wean. Nocha wiad de Beweahrung eipresst.
A Trullo (Mz. Trulli) is a gloans, stoanans Haisl bzw. Hittn, des wo aus Drocknmauaweak aufbaut is und a keglfiamigs Doch hod. Ian Nam hams vo de Trulli aus Apulien in Italien, wo s weit vabroadd san. In da Stod Alborello, in da Provinz Bari, gibts ganze Stodttei, wo praktisch nua Trulli stengan. Entstandn san de Trulli ois temporäre Schutz- und Logahittn auf Weinbeagn und Fejdan. Oawadda ham sejchane Hittn aa ois Wohnhaisln gnuzd. Heint dalem de Trulli a gloane Renaissance. Se san ois Ferienhaisl gfrogt. Trullo in Hessn (Flonheim) Trullispiez Eihgang vo an Trullo (Alberobello) Commons: Trulli – Sammlung vo Buidl, Videos und Audiodateien Trullo z Alborello (englisch/französisch) Il Trullo
Star Wars (boarisch eppa „Steanakriag“) is a mehrteiligs Wejtraumepos ("Space Opera"). Ogfangt hods 1977 mit an Kinofuim Star Wars. Dea wor a Riesneafoig un hod massig Oscars griagt. Inzwischn gibts ah no 6 weidane Kinofuim. Dazua Feansehserien, Komikheftln und Merchandising-Zeig. Commons: Star Wars – Sammlung vo Buidl, Videos und Audiodateien deitsche Hoamseitn - deitsch englische Hoamseitn - englisch Wookieepedia - englisch Jedipedia.net – deitsch
Da Liachtstraum Φ is de gsaumte, vo ana Liachtquöön ohgebane Liachtleistung, de wos mia Menschn sehngan. De Eiheit vom Liachtstraum is Lumen. [Φ] = lm. Da Liachtstraum is a Moß fia de Leistungsfähigkeit vo ana Laumpn. Φ = I ⋅ Ω {\displaystyle \Phi =I\cdot \Omega } mit: Φ ... Liachtstraum [lm] I ... Liachtstärkn [cd] Ω ... Raumwingl [sr] Da Liachtstraum hängt ned nua vo da Strohlungsleistung und da Foab vo dem Liacht oh, wäus jo ums Helligkeitsempfindn vom Menschn geht. Unds Aug is in ana dunkln Umgebung (Nochtsehn) vü empfindlicha ois in ana höön Umgebung (Togsehn). Des wiad iwa untaschiedliche Werte fias photometrische Strahlungsäquivalent brücksichtigt: fia fotopisches Sehn (Togsehn): K m = 683 l m W {\displaystyle K_{m}=683\ \mathrm {\frac {lm}{W}} } bei ana Wöönläng vo 555 nm, oiso grea fia skotopisches Sehn (Nochtsehn): K m = 1725 l m W {\displaystyle K_{m}=1725\ \mathrm {\frac {lm}{W}} } bei ana Wöönläng vo 505 nm, oiso blaugrea Im oafachstn Foi hod ma a greans Liacht, do kriagt ma fia oa Watt Strohlungsleistung an Liachtstraum vo 683 Lumen. Bei olle aundan Foabm is weniga, entsprechend vo da Empfindlichkeitsvateilung vom Aug. Fiara beliebige Mischung muass ma an Leistungsauntäu vo jeda Foab mit seina
De Beleichtungsstärkn E is dea Liachtstraum vo ana Liachtquöön, dea wos auf a bstimmte Flächn trifft. De Eiheit vo da Beleichtungsstärkn is Lux. [E] = lx. E = Φ A {\displaystyle E={\frac {\Phi }{A}}} mit: E ... Beleichtungsstärkn [lx] Φ ... Liachtstraum [lm] A ... Beleichtete Flächn [m²] Optik Liachtstärkn Leichtdichtn
De Leichtdichtn L [cd/m²] gibt ihn Hölligkeitseidruck au, den wos a beleichtete Flächn im Aug vamittlt. Zan Beispü, waun ma wissn wuin, wia höö dass unsa Oawadsplotz is, intressiat uns ned wia vü Liacht vo da Laumpn aufn Schreibdisch trifft, sondan wia vü Liacht dass da Schreibdisch in unsa Aug zruckreflektiat. L = I A ⋅ c o s ϵ {\displaystyle L={\frac {I}{A\cdot cos\epsilon }}} mit: L ... Leichtdichtn [cd/m²] I ... Liachtstärkn [cd] A ... Flächn [m²] ε ... Winkl, in demst drauf schaust [rad] Optik Liachtstraum Beleichtungsstärkn